Angondžė stadionas

Angondžė stadionas (pranc. Stade d'Angondjé) arba Kinijos–Gabono draugystės stadionas (Stade de l’Amitié Sino-Gabonaise) – futbolo stadionas, esantis Gabono sostinės Librevilio kvartale Angondžė. Pastatytas 2011 m., remiant Gabono ir Kinijos vyriausybėms. Visus statybos darbus atliko Kinijos bendrovė „Shanghai Construction“. Stadionas atidarytas draugiškomis Gabono ir Brazilijos futbolo rinktinių varžybomis. Šiame stadione vyko 2012 m. Afrikos Tautų taurės ir 2017 m. Afrikos Tautų taurės varžybos, tarp jų – abiejų čempionatų finalai.